stanford-oval/wikipedia huggingface dataset:
מחוזות דומיניקה

מבחינה מנהלית דומיניקה מחולקת ל-10 מחוזות (Parish, קהילה).
| מס' | מחוז | בירה | שם בשפת המקור | אוכלוסייה  נכון לשנת 2011 | שטח קמ"ר |
| --- | --- | --- | --- | --- | --- |
| 1 | סנט ג'ון | פורטסמות' | Saint John | 5,897 | 58 |
| 2 | סנט פיטר | קוליהו | Saint Peter | 1,430 | 28 |
| 3 | סנט אנדרו | וסלי | Saint Andrew | 9,471 | 178 |
| 4 | סנט ג'וזף | סנט ג'וזף | Saint Joseph | 5,637 | 120 |
| 5 | סנט דייוויד | רוזלי | Saint David | 6,043 | 131 |
| 6 | סנט פול | פונט קסה | Saint Paul | 9,786 | 67 |
| 7 | סנט ג'ורג' | רוזו | Saint George | 21,241 | 56 |
| 8 | סנט פטריק | גראנד ביי | Saint Patrick | 7,622 | 84 |
| 9 | סנט ליוק | פוינט מישל | Saint Luke | 1,668 | 8 |
| 10 | סנט מארק | סופרייר | Saint Mark | 1,834 | 10 |

| חלוקה מנהלית של מדינות אמריקה הצפונית ואמריקה המרכזית |
| --- | --- | --- |
| מדינות | אל סלוודור • אנטיגואה וברבודה • ארצות הברית • איי בהאמה • בליז • ברבדוס • גואטמלה • ג'מייקה • גרנדה • דומיניקה • האיטי • הונדורס • הרפובליקה הדומיניקנית • טרינידד וטובגו • מקסיקו • ניקרגואה • סנט וינסנט והגרנדינים • סנט לוסיה • סנט קיטס ונוויס • פנמה • קובה • קוסטה ריקה • קנדה |  |
| שטחים תלויים | איי הבתולה הבריטיים • איי הבתולה של ארצות הברית • איי טרקס וקייקוס • איי קיימן • אנגווילה • ארובה • ברמודה • גוואדלופ • גרינלנד • הולנד הקריבית • מונטסראט • מרטיניק • סנט מארטן • פוארטו ריקו • קוראסאו |  |
מאמץ מתיחה

מאמץ המתיחה במוט בעל שטח חתך  A ותחת כח  P
דיאגרמת מאמץ-מעוות אופינית לפלדה רכה
דיאגרמת מאמץ-מעוות אופינית למתכת ללא נקודת נזילה
דיאגרמת מאמץ-מעוות אופינית לחומר פריך
מתיחה היא תופעה הנוצרת בפעולה של זוג כוחות הפועלים לאורך ציר פעולה אחד בכיוון מנוגד זה לזה וכלפי חוץ. מאמץ מתיחה הוא כוח המתיחה מחולק בשטח החתך של החלק המועמס בכוח המתיחה. חלקים הנדסיים העומדים למתיחה הם מוטות, כבלים, חבלים וכדומה. חוזק מתיחה נקבע לפי המאמץ המרבי שהחלק הנתון למתיחה יכול לשאת לפני שהוא נכשל. מאמץ המתיחה הוא ערך בסיסי חשוב בהנדסה ממנו נגזרים מאמצים מותרים בכפיפה, בלחיצה, בקריסה, בגזירה ובפיתול. מבחן המתיחה נותן ערך אמין לחוזק של חומרים וההתנהגות שלהם תחת עומס.
תיאור מתמטי

מאמץ המתיחה:
P - כח המתיחה
A - שטח החתך
\sigma  - מאמץ המתיחה
חוק הוק מציג הקשר בין מאמץ למעוות יחסי:
E - מודול האלסטיות
\varepsilon  - מעוות יחסי
במוט המועמס למתיחה, המעוות הוא ההתארכות היחסית:
L - אורך החלק
{\Delta L} - השינוי באורך
דיאגרמת מאמץ מעוות

הדיאגרמות מציגות את היחס בין מאמץ המתיחה לבין מעוות המתיחה.
הגרף הראשון מציג התנהגות של מוט פלדה רכה תחת עומס מתיחה. בנקודה מספר 2 נמדד מעוות ללא הגדלת העומס. זהו מאמץ הכניעה או מאמץ הנזילה. המאמץ בנקודה 4 קטן מהמאמץ המרבי בגלל היווצרות צוואר בדגם הנמתח, הקטנת שטח החתך של המוט המועמס למתיחה. גבול הפרופורציוניות הוא מאמץ נמוך ממאמץ הנזילה ובו ההתנהגות של המאמץ, מעוות מתוארת על ידי קו ישר ואין מעוות שיורי. בהסרת העומס נעלם המעוות והמוט חוזר לגודלו הראשוני.
בחומר אלסטי-פלסטי:
תחום האלסטיות הוא התחום בו התיאור של עקומת מאמץ - מעוות בצורת קו ישר והוא בקרוב מהראשית עד אזור מאמץ הכניעה. בחומרים שאזור הכניעה איננו ברור כמו בפלדה ואיננו מוצג בצורת נזילה, מגדירים בדרך כלל את נקודת הכניעה כנקודה בה המעוות היחסי שווה למעוות בשעור 0.2%.
הגרף השני מציג התנהגות של מוט אלומיניום תחת עומס מתיחה. ברוב החומרים אין רואים תופעה של כניעה או נזילה כמו שרואים בפלדה והיא מוגדרת כמעוות יחסי בשעור של 0.2%.
הגרף השלישי מציג התנהגות של חומר פריך כמו בטון או כמו יצקת ברזל תחת עומס מתיחה.
חוזק של מספר חומרים לדוגמה

| Material | מאמץ כניעה  (מגה פסקל) | מאמץ מרבי  (מגה פסקל) |
| --- | --- | --- |
| פלדת מבנים ASTM-A36 | 400 | 650 |
| פלדה בחוזק גבוה ASTM A-514 | 690 | 760 |
| פלדה בלתי מחלידה AISI-302 | 520 | 860 |
| זכוכית | 180 | 200 |
| נחושת | 70 | 220 |
| בטון | - | 3 |
לקריאה נוספת

Timoshenko S., Strength of Materials, 3rd edition, Krieger Publishing Company, 1976. ISBN 0882754203
Shames I.H., Cozzarelli F.A., Elastic and inelastic stress analysis, Prentice-Hall, 1991, ISBN 1560326867
לובלין (פרובינציה)

ערך זה עוסק בפרובינציות פולין. אם התכוונתם לעיר בפולין, ראו .
לובלין (בפולנית: lubelskie) היא אחת משש עשרה הווייוודות של פולין. היא שוכנת במזרח פולין, וגובלת בצפון בווייוודה פודלסיה, במזרח באוקראינה ובלארוס, בדרום בווייוודה פודקרפצקיה, ובמערב בווייוודות מזוביה ושְׁוְויֶינְטוֹקְזִ'יסְקיֶה.
בירתה של ווייוודת לובלין והעיר הגדולה ביותר בה היא העיר לובלין השוכנת במרכזה. ערים גדולות נוספות הן חלם, זמושץ' וביאלא פודולסק.
מקור השם

ווייוודת לובלין נושאת את שמה של העיר הדומיננטית שבה, העיר לובלין. העיר לובלין נקראת בפולנית Lublin. לובלין מוזכרת לראשונה בשמה בשנת 1198. שורר ערפל רב באשר למקור שמה של העיר, אם כי קיימת סברה שהעיר נקראת על שם משפחתו של אחד מאלו שהקימו אותה, אולי משפחת אצולה כלשהי, כאלו אשר שמם היה "Lubla".
גאוגרפיה

בדרומה של ווייוודת לובלין משרעת רמת לובלין - רמה גאוגרפית אחידה יחסית ורצופת גבעות בגובה של עד כ-500 מטרים מעל גובה פני הים. רמת לובלין תחומה מדרום על ידי נהר הסן, ממערב על ידי נהר הוויסלה וממזרח על ידי נהר הבוג המערבי, אשר באזור זה גם מסמן גם את גבולה של פולין עם אוקראינה. במרכז הרמה שוכן מקורו של נהר הווייפש (Wieprz) אשר זורם לכיוון צפון וחוצה את הרמה ויוצר עמק מתון במרכזה. לאחר כמאתיים קילומטרים של זרימה בכיוון צפון, פונה הנהר מערבה, בכך תוחם את רמת לובלין מצפון, ונשפך אל נהר הוויסלה. בחלקו התחתון של הווייפש, מוזן הנהר בנהרות נוספים ויוצר שפלה רחבה המכסה את חציה הצפוני של ווייוודת לובלין. בשפלה זו מתגוררת אוכלוסייה גדולה יחסית, והיא מהווה במידה רבה חלק מהמישורים של אזור מזוביה. בכל האזורים בלובלין תופסת החקלאות שטח נרחב, וכך גם ברמת לובלין, שעל אף גובהה תנאי השטח שלה מאוזנים יחסית ומאפשרים חקלאות ענפה. יערות יש בעיקר בדרום הווייוודה, ברמת לובלין.
הטמפרטורה השנתית הממוצעת בלובלין, בירת הוויווידה, היא 7.7 מעלות צלזיוס. החודש הקר ביותר הוא ינואר (עם טמפרטורה ממוצעת של -2.9 מעלות צלזיוס), והחודש החם ביותר הוא יולי (עם טמפרטורה ממוצעת של 18.2 מעלות צלזיוס). הגשמים יורדים בעיקר בקיץ, כאשר כמות המשקעים השנתית הממוצעת היא 573.9 מ"מ.
בלובלין יש שני פארקים לאומיים (Park Narodowy), שבעה עשר פארקי נוף (Park krajobrazowe) ו-87 שמורות טבע (Rezerwat przyrody).
היסטוריה

| לוח תקופות היסטוריות של לובלין | לוח תקופות היסטוריות של לובלין | לוח תקופות היסטוריות של לובלין |  |
| --- | --- | --- | --- |
| עד 990 | שבטים סלאבים | שבטים סלאבים |  |
| 990-1025 | המדינה הפולנית הראשונה | המדינה הפולנית הראשונה |  |
| 1025-1385 |  | הממלכה הפולנית הראשונה |  |
| 1385-1569 |  | הממלכה הפולנית השנייה |  |
| 1569-1655 |  | ממלכת פולין-ליטא |  |
| 1655-1658 |  | ממלכת שוודיה |  |
| 1658-1795 |  | ממלכת פולין-ליטא |  |
| 1795-1809 |  | דוכסות אוסטריה |  |
| 1809-1815 |  | דוכסות ורשה |  |
| 1815-1867 |  | פולין הקונגרסאית |  |
| 1867-1916 |  | הקיסרות האוסטרו-הונגרית |  |
| 1916-1918 |  | הממלכה הפולנית השלישית |  |
| 1918-1939 |  | הרפובליקה הפולנית השנייה |  |
| 1939-1945 |  | גרמניה הנאצית |  |
| 1945-1989 |  | הרפובליקה העממית הפולנית |  |
| החל מ-1989 |  | הרפובליקה הפולנית השלישית |  |
מתייחס לישות הדומיננטית השלטת באזור בתקופה הנתונה. בדרך כלל השליטה באזור נחלקה על ידי מספר ישויות מדיניות שונות.

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ערים, יישובים ומחוזות > ערים

בלובלין ישנם 43 ערים ועיירות.
| הערים הגדולות בלובלין>  | הערים הגדולות בלובלין> תמונה | הערים הגדולות בלובלין> סמל | הערים הגדולות בלובלין> שם | הערים הגדולות בלובלין> אוכלוסייה (2014) | הערים הגדולות בלובלין> מחוז |
| --- | --- | --- | --- | --- | --- |
| 1 |  |  | לובלין   Lublin | 343,144 | עצמאי |
| 2 |  |  | חלם   Chełm | 65,207 | עצמאי |
| 3 |  |  | זמושץ'   Zamość | 65,149 | עצמאי |
| 4 |  |  | ביאלא פודולסק   Biała Podlaska | 57,620 | עצמאי |
| 5 |  |  | פולאווי   Puławy | 48,920 | מחוז פולאווי |
| 6 |  |  | שבידניק   Świdnik | 40,163 | מחוז שבידניק |
| 7 |  |  | קרשניק   Kraśnik | 35,702 | מחוז קרשניק |
| 8 |  |  | לוקוב   Łuków | 30,698 | מחוז לוקוב |
| 9 |  |  | בילגוריי   Biłgoraj | 27,106 | מחוז בילגוריי |
| 10 |  |  | לוברטוב   Lubartów | 22,500 | מחוז לוברטוב |
| 11 |  |  | טומשוב לובלסקי   Tomaszów Lubelski | 19,892 | מחוז טומשוב |
| 12 |  |  | לנצ'נה   Łęczna | 19,780 | מחוז לנצ'נה |
ערים, יישובים ומחוזות > מחוזות

בלובלין ישנם 24 מחוזות, מתוכם ארבע ערים מחוזיות.
| מחוזות לובלין |
| --- | --- | --- | --- | --- | --- |

| סמל | שם | אוכלוסייה (2014) | שטח (בקמ"ר) | גמינות | בירה |
ערים מחוזיות
|  | לובלין   Lublin | 343,144 | 147 |  |  |
|  | חלם   Chełm | 65,207 | 35 |  |  |
|  | זמושץ'   Zamość | 65,149 | 30 |  |  |
|  | ביאלא פודולסק   Biała Podlaska | 57,620 | 49 |  |  |
מחוזות רגילים
|  | מחוז לובלין   Powiat lubelski | 150,359 | 1,680 | 16 | לובלין |
|  | מחוז פולאווי   Powiat puławski | 115,777 | 934 | 11 | פולאווי |
|  | מחוז ביאלא   Powiat bialski | 112,901 | 2,755 | 19 | ביאלא פודולסק |
|  | מחוז לוקוב   Powiat łukowski | 108,911 | 1,394 | 11 | לוקוב |
|  | מחוז זמושץ'   Powiat zamojski | 108,777 | 1,870 | 15 | זמושץ' |
|  | מחוז בילגוריי   Powiat biłgorajski | 102,941 | 1,681 | 14 | בילגוריי |
|  | מחוז קרשניק   Powiat kraśnicki | 98,182 | 1,005 | 10 | קרשניק |
|  | מחוז לוברטוב   Powiat lubartowski | 89,749 | 1,289 | 13 | לוברטוב |
|  | מחוז טומשוב   Powiat tomaszowski | 86,385 | 1,489 | 13 | טומשוב לובלסקי |
|  | מחוז חלם   Powiat chełmski | 79,619 | 1,887 | 15 | חלם |
|  | מחוז שבידניק   Powiat świdnicki | 72,750 | 468 | 5 | שבידניק |
|  | מחוז הרוביישוב   Powiat hrubieszowski | 66,512 | 1,268 | 8 | הרוביישוב |
|  | מחוז קרסניסטב   Powiat krasnostawski | 65,991 | 1,031 | 10 | קרסניסטב |
|  | מחוז אופולה   Powiat opolski | 61,542 | 810 | 7 | אופולה לובלסקיה |
|  | מחוז רדזין   Powiat radzyński | 60,606 | 965 | 8 | רדזין פודלסקי |
|  | מחוז ריקי   Powiat rycki | 57,724 | 615 | 6 | ריקי |
|  | מחוז לנצ'נה   Powiat łęczyński | 57,544 | 637 | 6 | לנצ'נה |
|  | מחוז יאנוב   Powiat janowski | 47,106 | 875 | 7 | יאנוב לובלסקי |
|  | מחוז ולודבה   Powiat włodawski | 39,457 | 1,256 | 8 | ולודבה |
|  | מחוז פרצ'ב   Powiat parczewski | 35,810 | 952 | 7 | פרצ'ב |
ראו גם

ווהלין
פולין קטן
הערות שוליים

↑  Leksykon Lublin, Lublin - geneza nazwy
↑  Kazimierz Rymut: Nazwy miast Polski. Zakład Narodowy im. Ossolińskich, 1987, s. 133. ISBN 83-04-02436-5.
↑  Dane Klimatyczne
↑  Baza Demografia: Stan ludności 2014, Ludność stan w dniu 30 VI, Ludność według płci i miast, Lubelskie
↑  Baza Demografia: Stan ludności 2014, Ludność stan w dniu 30 VI, Ludność według płci, wieku, województw i powiatów, lubelskie
| --- | --- |
בקרת זהויות :  BnF: cb120863638 (data)  GND: 4365673-0  MusicBrainz: 5189e378-49f7-4766-b5a5-627d79f16bec  NKC: ge129861  VIAF: 157097439   WorldCat (עם VIAF): 157097439
מגפת הקורונה ברפובליקה הדמוקרטית של קונגו

| --- | --- |
 במדינות או באזורים:  הרפובליקה הדמוקרטית של קונגו הרפובליקה הדמוקרטית של קונגו
 מקרי מוות:  1,467‏
 מקרי הדבקה:  96,652‏   • 10,696 מהם חולים פעילים
 הבריאו:  84,489‏ רענון נתונים
  
 
חטיבת ההתערבות של כוח מונוסקו נקטה צעדים להגברת ההיגיינה כדי להאט את התפשטות הנגיף.
מגפת הקורונה פרצה ברפובליקה הדמוקרטית של קונגו ב־10 במרץ 2020. המקרים הראשונים שאושרו מקורן היה בכניסות חיצוניות למדינה.
רקע

ב-12 בינואר 2020 אישר ארגון הבריאות העולמי (WHO) כי נגיף הקורונה הוא הגורם למחלת נשימה בעיר ווהאן, מחוז הוביי, סין, אשר דווח בפני ארגון הבריאות העולמי ב-31 בדצמבר 2019.
יחס ההרוגים במקרה של COVID-19 היה נמוך בהרבה מ-SARS בשנת 2003, אך ההעברה הייתה גדולה משמעותית, עם מספר מקרי המוות הכולל.
ציר זמן

ב-10 במרץ דווח על המקרה הראשון במדינה. המקרה שדווח הוא אזרח בלגי שביקר במדינה ובהמשך נכנס להסגר בבית חולים בקינשאסה. שר הבריאות של קונגו, אתני לונגונדו, אמר כי המצב "תחת שליטה" וכי "אין צורך להיבהל". היסטוריית הנסיעות של המקרה הראשון התבררו כלא נכונים. המקרה היה למעשה אזרח קונגו, שחזר מצרפת ויצר קשר עם שירותי בריאות. אי דיווח הפרטים המדויקים על המקרה הראשון עורר נזיפה של הנשיא פליקס צ'יסקדי, שהצהיר בישיבת הממשלה כי משרד הבריאות פעל בצורה "מחרידה ובינונית".
המקרה השני שאושר הוא אזרח קמרוני במדינה, שחזר מצרפת ב-8 במרץ.  לאחר 5 מקרים מאושרים נוספים, דווח על המוות הראשון במדינה, בעקבות ההודעות כי אנגולה תסגור את הגבול .
נכון לסוף ינואר 2021, ישנם ברפובליקה הדמוקרטית של קונגו 661 מתים, ו-22,048 מקרי הדבקה מתוכם הבריאו 14,968.
אמצעי מניעה

בתי ספר, ברים, מסעדות ומקומות פולחן נסגרו. ב-19 במרץ הודיע הנשיא פליקס צ'יסקדי על הפסקת טיסות. ב־24 במרץ הוא כפה מצב חירום וסגר את גבולות קונגו.
הערות שוליים

1 2 3  COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל
↑  "DRC health minister announces fourth case of coronavirus in". Daily Monitor (באנגלית). נבדק ב-22 במרץ 2020. {{cite news}}:  (עזרה)
↑  Elsevier. "Novel Coronavirus Information Center". Elsevier Connect. אורכב מ-המקור ב-30 בינואר 2020. נבדק ב-15 במרץ 2020. {{cite web}}:  (עזרה)
↑  Reynolds, Matt (4 במרץ 2020). "What is coronavirus and how close is it to becoming a pandemic?". Wired UK. ISSN 1357-0978. אורכב מ-המקור ב-5 במרץ 2020. נבדק ב-5 במרץ 2020. {{cite news}}:  (עזרה)
↑  "Crunching the numbers for coronavirus". Imperial News. אורכב מ-המקור ב-19 במרץ 2020. נבדק ב-15 במרץ 2020. {{cite web}}:  (עזרה)
↑  "High consequence infectious diseases (HCID); Guidance and information about high consequence infectious diseases and their management in England". GOV.UK (באנגלית). אורכב מ-המקור ב-3 במרץ 2020. נבדק ב-17 במרץ 2020. {{cite web}}:  (עזרה)
↑  "World Federation Of Societies of Anaesthesiologists – Coronavirus". www.wfsahq.org. אורכב מ-המקור ב-12 במרץ 2020. נבדק ב-15 במרץ 2020. {{cite web}}:  (עזרה)
↑  Health, P. M. N. (10 במרץ 2020). "Democratic Republic of Congo confirms first coronavirus case | National Post" (בCanadian English). נבדק ב-10 במרץ 2020. {{cite web}}:  (עזרה)
↑  "DR Congo confirms first coronavirus case". www.aa.com.tr. נבדק ב-12 במרץ 2020. {{cite web}}:  (עזרה)
↑  "Coronavirus yageze muri DR Congo". BBC News Gahuza (בקיניירואנדית). 10 במרץ 2020. נבדק ב-12 במרץ 2020. {{cite news}}:  (עזרה)
↑  "Congo health authorities stumble with first coronavirus case confusion". Reuters (באנגלית). 14 במרץ 2020. נבדק ב-16 במרץ 2020. {{cite web}}:  (עזרה)
↑  "DR Congo confirms 2nd case of COVID-19". www.aa.com.tr. נבדק ב-14 במרץ 2020. {{cite web}}:  (עזרה)
↑  "DR Congo reports second case of coronavirus in Kinshasa". The New Times | Rwanda (באנגלית). 13 במרץ 2020. נבדק ב-14 במרץ 2020. {{cite web}}:  (עזרה)
↑  "Coronavirus: la RDC passe à 23 cas dont un premier décès (Dr. Eteni Longondo)". Actualite.cd (בצרפתית). 21 במרץ 2020. נבדק ב-21 במרץ 2020. {{cite web}}:  (עזרה)
↑  "Democratic Republic of Congo sees 1st coronavirus death". www.aa.com.tr. נבדק ב-22 במרץ 2020. {{cite news}}:  (עזרה)
↑  Bonnerot, Clément (25 במרץ 2020). "DR Congo president imposes state of emergency to contain coronavirus outbreak". France 24. נבדק ב-25 במרץ 2020. {{cite news}}:  (עזרה)
מאמר

ערך זה עוסק במאמר ספרותי. אם התכוונתם למשמעות אחרת, ראו .
מאמר הוא יצירה עיונית כתובה, קצרה יחסית. מאמר חדשות הוא מאמר המפורסם בדפוס או במדיום האינטרנט, שיכול להופיע בעיתון, מגזין או אתר חדשות, ועיסוקו בחדשות אקטואליות או עניין כללי או ספציפי אחר. מאמר המערכת הוא מאמר שבו מוצגת עמדתה של מערכת העיתון בנושא הנמצא על סדר היום הציבורי. מאמרים מתפרסמים בעיקר בכתבי עת, אך לעיתים גם בספרים הכוללים אוסף מאמרים בעלי נושא משותף.
ישנו גם סוג מאמר הנקרא "מאמר וידאו" שמוגש לא בכתב, אלא בעל פה בדרך שמשלבת אמצעים ויזואליים. מאמרים אילו נפוצים בעיקר באתר יוטיוב ובנושאי קולנוע בעיקר.
מאמר וידאו – בלוג (ולוג)

וידאו בלוג (באנגלית: Video Blog) או יומן וידאו, בדרך כלל מקוצר למילה ולוג (באנגלית: Vlog) הוא סוג של בלוג שעבורו המדיום הוא וידאו, והוא סוג של טלוויזיה באינטרנט. ערכי ולוג משלבים לעיתים קרובות וידאו משובץ (או קישור וידאו) עם טקסט תומך, תמונות ומטא דאטה אחרים. ניתן להקליט רשומות בטייק אחד או לחתוך אותו למספר חלקים. קטגוריית ולוגים פופולרית בפלטפורמת שיתוף הווידאו YouTube.
יומני וידאו (ולוגים) מנצלים לעיתים קרובות את הסינדיקציה באינטרנט כדי לאפשר הפצה של וידאו דרך האינטרנט באמצעות פורמטי ה־RSS או ה־Atom, לצורך צבירה והפעלה אוטומטית במכשירים ניידים ובמחשבים אישיים.
מאמר שיווקי

תוכן שלעיתים קרובות נועד למשוך את הקורא לאתר או מוצר מסחרי.
מטרתו העיקרית היא להאדיר מותג או ארגון מסוים ולהציגו כטוב יותר מהמתחרים. בדרך כלל הוא לא מכיל ביטוים שליליים או חסרונות של המוצר אלא מתמקד בנקודות חיוביות וביתרונות. לעיתים מאמר שיווקי משווה בין מותג או ארגון אחר, ואף מביא עליו ביקורת שלילית, ומוכיח כי הוא מוצלח יותר.
מאמר מדעי

מאמר מדעי הוא מאמר שמקורו במחקר של מחברי המאמר. מעמדם של חוקר ושל מוסד אקדמי תלוי בדרך כלל בכמות המאמרים שפרסמו, ובמספר הפעמים שמאמרים אלה צוטטו במאמרים אחרים.
מאמר מדעי מתפרסם בדרך כלל בכתב עת מדעי, בקובץ המאמרים של כנס מדעי, או בקובצי מאמרים אחרים, כגון ספר שיצא לאור לכבודו של חוקר שהגיע לגיל פרישה. על פי רוב בעת פרסומו מלווה המאמר בתקציר המציג את תמציתו של המאמר ובביבליוגרפיה המכילה את רשימת המקורות שעליהם הוא התבסס.
מאמר מדעי הוא מאמר שנכתב על ידי חוקר או קבוצת חוקרים, ומשקף את תוצאותיו של מחקר שבו עסקו. מאמר מדעי נכתב בדרך כלל על ידי חברי הסגל האקדמי באוניברסיטה, במכללה או במכון מחקר, וכן על ידי תלמידים לתארים מתקדמים. מאמר מדעי שונה מכתבה או מבלוג בכך שהוא עובר עריכה מדעית ונתון לביקורת מתמדת.
ראו גם

טקסט
הבעה בכתב
מסה (חיבור עיוני)
מאמר (ייבום)

בהלכות ייבום, מאמר הוא מעשה קידושין שעושה היבם לפני הייבום: הוא נותן ליבמה כסף או שווה כסף, ואומר לה: "הרי את מקודשת לי בזיקת יבמין". המאמר הוא תקנת חכמים, שתיקנו לא להתחיל את קניין הייבום בביאה בלא קידושין, דבר שנחשב לפריצות.
מהות המאמר

למרות שהמאמר מבצע פעולה הדומה במהותה לכאורה לקידושין רגילים, הוא נקרא בשם "מאמר", מכיוון שלא שייך לקרוא לו "קידושין" המבטא את איסור האשה על כל העולם כהקדש מכיוון שהיבמה הייתה אסורה כבר לפני שהיבם קידש אותה בקידושי מאמר, ואף מכיוון שאפילו לאחר המאמר עדיין היבמה אינה קנויה ליבם לחלוטין, שכן אם מתה אסור לו להיטמאות לה ואף אינו יורש אותה, שהרי אלו מן התורה, והרי מן התורה אינה קנויה לו אלא על ידי ביאה. ולכן קוראים לפעולה בשם מאמר, המבטא הפרשה של היבמה לבם, כדוגמת הפסוק ”את ה' האמרת, וה' האמירך היום”.
ישנה מחלוקת בין רבי יהודה הנשיא לחכמים אם מאמר בעל כרחה פועל חלות של קידושין. רבי יהודה הנשיא סובר שמאמר קונה את היבמה לאשה בעל כרחה, בדומה לביאת יבום שקונה גם בעל כרחה של היבמה. לעומת זאת חכמים סוברים כי מכיוון שמאמר הוא סוג של קידושין הוא זקוק ליעשות מרצונה החופשי של היבמה, ואם לא נעשה מרצונה, אין לו תוקף רבי נחום פרצוביץ מסביר כי למרות שמצד זיקת היבום ברור כי ניתן לקנותה בעל כרחה, הרי שמצד פעולת הקידושין לא ניתן לקנותה בעל כרחה, שכן קידושין בעל כרחה אינן נחשבות לקידושין כלל.
ההשפעות ההלכתיות

לפי בית שמאי, המאמר קונה את היבמה עד כדי שהוא אוסר את קרוביה כאחות אשה, כך לפי פירושו של רבי אלעזר. לעומת זאת רב אשי סובר כי המאמר אינו דוחה לגמרי את צרתה, ואם אדם ביצע מאמר ביבמה, זקוקה עדיין אחותה לחליצה. כל זאת לפי פירוש רש"י. לפי תוספות, מחלוקתם של רבי אלעזר ורבי אשי היא בנוגע ליבמה השנייה, אשתו האחרת של המת, והם נחלקו האם היא מותרת לינשא לאדם מהשוק, ללא חליצה.
רש"י סובר שגם לפי בית שמאי שמאמר יבמין הוא מדרבנן, לעומת זאת תוספות סוברים שלפי בית שמאי מאמר יבמין הוא דין מהתורה, ונלמד מקידושין רגילים.
המאמר והזיקה

הגמרא מסתפקת אם המאמר מגביר את כח הזיקה, או שהוא קשר אישות נפרד. שאלה זו קובעת הלכה, אם ניתן לתת גט המפקיע את כח המאמר בלבד ולא את כח הזיקה, דבר התלוי אם המאמר והזיקה קשורים זה בזה. למסקנת הגמרא קובע רבא כי המאמר והזיקה אינם קשורים זה בזה.
ישנה דעה בגמרא, כי כל העושה מאמר ביבמתו פרחה הימנו זיקת יבמין וחלה עליו זיקת אירוסין ונישואין.
הערות שוליים

↑  תוספות תלמוד בבלי, מסכת קידושין, דף ב', עמוד ב'.
↑  רבי אשר מסטולין, בית אהרן עמ' יט.
↑  רבי משולם פייש לאווי (השני) האדמו"ר מטאש, עבודת עבודה
↑  יבמות י"ט ע"ב. וראה חידושי רבי נחום.
↑  תוספות יבמות כ"ט ע"א
↑  יבמות כ"ט ע"א ד"ה בית שמאי.
↑  נ"א ע"ב.
מוסטרנסאבטו

| --- | --- |

 נתונים כלליים
 תקופת הפעילות:  1930–הווה (כ־94 שנים) 
 מיקום המטה:  מוסקבה 
 ענפי תעשייה:  תחבורה ציבורית 
  
 mostransavto.ru
 
אוטובוס מרצדס בנץ O303, פברואר 2012
אוטובוס PAZ-3205 באוגוסט 2007
מוסטרנסאבטו (ברוסית: Мострансавто) היא חברה בבעלות המדינה לתפעול תחבורה של אוטובוס נוסעים בפרברי מוסקבה עם תפוקה יומית של 2.3 מיליון נוסעים, היא מפעילה 1,224 מסלולים שונים באורך כולל של 33,800,000 ק"מ וכן 44 מסופי אוטובוסים ותחנות מסוף.
החברה מעסיקה 16,930 עובדים, מהם 8,482 נהגים ב-4,829 אוטובוסים והיא חולשת על 63% משוק האוטובוסים של מוסקבה.
מסופי אוטובוסים פרברי מוסקבה

להלן רשימת מסופי האוטובוסים בפרברי מוסקבה המופעלים על ידי מוסטרנסאבטו.
תחנת האוטובוסים המרכזית של מוסקבה
מסוף האוטובוסים של קולומנה
מסוף אוטובוס סרגייב פוסאד
מסוף האוטובוסים יגורייבסק
מסוף האוטובוס פבלובסקי פוסאד
מסוף אוטובוסים לוחוביצי
מסוף האוטובוס של סטופינו
מסוף אוטובוסים אלקטרוסטאל
מסוף אוטובוסים אלטרוגורסק
מסוף האוטובוסים של קאשירה
מסוף אוטובוסים מוזיאסק
מסוף אוטובוסים ווסקרסנסק
מסוף אוטובוסים סולנצ'נוגורסק
מסוף האוטובוסים של וולוקולמסק
ראו גם

מוסגורטרנס
מבצר חגואה

| --- | --- |

 מידע כללי
 סוג:  מצודה 
 מיקום:  סיינפואגוס 
 מדינה:  קובה 
 בעלים:  פליפה החמישי, מלך ספרד 
 הקמה ובנייה
 תקופת הבנייה:  ?–1742
 תאריך פתיחה רשמי:  1742 
 קואורדינטות:  22°04′00″N 80°28′00″W﻿ / ﻿22.06666667°N 80.46666667°W﻿ / 22.06666667; -80.46666667
  (למפת קובה מוגדלת) הוואנה סנטיאגו קמגואיי אולגין סנטה קלרה גואנטנמו ביאמו ויקטוריה דה לאס טונאס סיינפואגוס פינאר דל ריו  איי בהאמה הים הקריבי מפרץ מקסיקומבצר חגואה(למפת קובה רגילה) הוואנה סנטיאגו קמגואיי אולגין סנטה קלרה גואנטנמו ביאמו ויקטוריה דה לאס טונאס סיינפואגוס פינאר דל ריו  איי בהאמה הים הקריבי מפרץ מקסיקומבצר חגואה
 
מבצר חגואה
מבצר חגואה (בספרדית: Castillo de Jagua; שמו המלא: Castillo de Nuestra Señora de los Ángeles de Jagua) הוא מבצר השוכן בפתחו של מפרץ סיינפואגוס שבקובה, דרומית לעיר סיינפואגוס.
המבצר הוקם בין השנים 1738 ל-1745 על ידי מלך ספרד, פליפה החמישי, במטרה למנוע משודדי ים למצוא מחסה במימיו הרגועים של המפרץ. הוא נבנה מאבני גיר, שנחצבו בסמוך לו, על מצוק בגובה של 25 מ' מעל מי המפרץ. צורתו מלבנית והוא כולל מאפיינים רומנסקיים, כגון קשתות וחומות רחבות. לשם הגנתו, חומש ב-10 תותחים.
בעת הקמתו היה מבצר חגואה המבצר השלישי בחשיבותו בקובה, אחרי אלו של הוואנה ושל סנטיאגו. העיר סיינפואגוס עצמה הוקמה רק בשנת 1819.
בשנת 1989 החלה ממשלת קובה לשפץ את המבצר, וב-23 בספטמבר 1998 הוא נפתח לציבור. בשטחו הוקמו מוזיאון, העוסק בתולדות המבצר והעיר סיינפואגוס הסמוכה, ומסעדה בבעלות ממשלתית.
מוזיאון תכנון העיר של שאנגחאי

| --- | --- |

 מידע כללי
 סוג:  מוזיאון לתכנון עירוני
 כתובת:  שאנגחאי, סיןהרפובליקה העממית של סין
 מיקום:  שאנגחאי 
 מדינה:  הרפובליקה העממית של סין 
 מבקרים בשנה:  5,000,000
 הקמה ובנייה
 תקופת הבנייה:  ?–2000
 תאריך פתיחה רשמי:  25 בפברואר 2000 
 קואורדינטות:  31°14′00″N 121°28′14″E﻿ / ﻿31.233368°N 121.47048°E﻿ / 31.233368; 121.47048
 www.supec.org
  (למפת שאנגחאי מוגדלת) מוזיאון תכנון העיר(למפת שאנגחאי רגילה) מוזיאון תכנון העיר
 
מוזיאון תכנון העיר של שאנגחאי (סינית: 上海 城市 规划 展览馆; פין-יין: Shànghǎi Chéngshì Guīhuà Zhǎnlǎn Guǎn). הוא מרכז תערוכות בן 6 קומות עם 2 קומות מרתף הממוקם בכיכר העם בשאנגחאי סמוך לבניין הממשל העירוני ומציג את הפיתוח והתכנון העירוני. המוזיאון מציג בין השאר דגמים בהתפתחות ההיסטורית של העיר שאנגחאי.
המבנה

הבניין תוכנן על ידי האדריכל לינג בנלי מהמכון לעצוב אדריכלות ומחקר של מזרח סין (ECADI). המבנה הוקם בדמות תיאטרון גדול ומצופה באלומיניום. גג המבנה הוקם בדמות סמלית של ממברנה. גובהו של המבנה הוא 43 מטר.
המוזיאון

האולם המרכזי של המוזיאון הוא דגם גדול של העיר שאנגחאי ובו מצויים כל מבני העיר כולל מבנים שעדיין לא הוקמו ונמצאים בתהליכי הקמה. המבקרים באולם יכולים לראות את דגם העיר מן הצד או לעלות קומה ולצפות בו מלמעלה.
הדגם נועד לייצג את שאנגחאי ולכלול את כל ההתפתחויות המתוכננות של העיר. עם זאת עקב גודלו של הדגם עוברים בו כמה עמודים המסתירים את תצוגת המבנים בו.
לצד האולם המרכזי ישנו אולם קטן בו מוקרנים סרטים ב-360 מעלות. בנוסף לכך הצופים באולם מרגישים כמו בבית קולנוע תלת־ממדי עם כיסאות זזים ובו מוקרנים גם סרטים על העיר שאנגחאי כולל סרטון על תערוכת אקספו 2010.
גלריה

דגם מוקטן של גורדי שחקים בשאנגחאי המוצב בכניסה למוזיאון
דגם מתוכנן של איים באזור שאנגחאי
דגם של העיר שאנגחאי
ראו גם

מוזיאון תכנון העיר של בייג'ינג